《舟发浦城》
清代·李霨

地形下东南，滩溜如箭疾。客行冲雾雨，扁舟仅容膝。

粼粼沙痕冲，齿齿石锋密。礌砢碍中流，巨细状非一。

狭逼惊涛飞，深沸漩涡溢。舟楫巧纡避，簸荡神先怵。

篙师一失手，势与洪流汩。眩眼杂卉稠，送客奔崖崒。

骇奇豫初览，过险怕缕述。乘流怪浮生，坎止私愿毕。

作者简介：（1625—1684）清直隶冲阳人，字景霱，别字台书，号坦园，又号据梧居士。顺治三年进士。十五年，任秘书院大学士，历东阁、弘文院、保和殿，前后凡二十七年，为顺治、康熙二帝所倚重。参与平定三藩机密，力赞施琅在台湾设官镇守之议。卒谥文勤。有《心远堂诗集》等。